
Prefatá 


Lucrarea MINERALOGIE SI PETROLOGIE se adreseazá studentilor 
Facultátii de Ingineria Petrolului si Gazelor din Universitatea Petrol-Gaze 
din Ploiesti, precum 51 studentilor de la alte specializári conexe domeniului 
Geologiei. Desi cursul a fost pregátit pentru studentii de la zi, el poate fi 
utilizat in egală măsură şi de către studenţii formei de învățământ la 
distanţă şi cu frecvenţă redusă. 

În conformitate cu programa analitică se redau într-o formă succintă 
noţiuni de cristalografie (simetria cristalelor, sisteme de cristalizare, legile 
cristalografiei, cristalografie structurală), noțiuni de  cristalochimie 
(aranjamente coordinative, fenomene cristalochimice, clasificarea şi 
descrierea principalelor grupe de minerale), noţiuni de geneza mineralelor 
şi rocilor în procesele magmatice, metamorfice şi sedimentare. 

Lucrarea de fata îşi propune să pună la îndemâna cititorilor 
cunoştinţele generale, fundamentale, despre minerale in lumina 
recomandărilor făcute de I.M.A (International Mineralogical Association), 
respectiv a C.N.M.M.N. (Commission on New Mineral and Mineral 
Names) mentionándu-se însă şi vechile denumiri sau chiar clasificări, unele 
discreditate dar încă rămase în uz în literatura mai veche. 

De asemenea, s-a urmărit adaptarea noţiunilor referitoare la roci 
(denumiri, descrieri, clasificări, etc.) conform recomandărilor subcomisiilor 
pentru sistematica rocilor (S.S.I.R. — Subcommission on the Systematics of 
Igneous Rocks şi S.C.M.R. — Subcommission on the Systematics of 
Metamorphic Rocks) din cadrul LU.G.S. (International Union of 
Geological Sciences). 

Cursul a fost structurat corespunzător programei analitice cuprinzând 
noțiuni, concepte de bază şi fenomene fizico-chimice şi geologice 
caracteristice domeniului mineralogiei şi petrologiei, indispensabile 
pregătirii unor specialişti în domeniul petrolului, geologiei, construcțiilor, 
protecției mediului, etc. 

Lucrarea are la bază o vastă bibliografie, este bogat ilustrată cu figuri, 
planşe şi tabele, dând posibilitatea cititorilor să o folosească pentru o bună 
înţelegere a problematicii expuse. 

Autorii sunt recunoscători tuturor celor care aduc sugestii pentru 
îmbunătățirea formei şi calității lucrării la o noua ediţie. 


Octavian Georgescu 


Gheorghe Brănoiu 

1. INTRODUCERE 


1.1. MINERALOGIA CA ŞTIINTA 


Mineralogia este una din ştiintele naturii care se ocupá cu studiul mineralelor, 
termenul de mineral derivând din cuvântul latinesc ,minera” = bucată de minereu, 
istoria omenirii neputându-se concepe în afara substanţelor minerale, ele constituind o 
componentă esențială a vieţii economice a societăţii pe toate treptele dezvoltării sale. 

Noţiunea de mineral include în sens strict, toate substanţele naturale, anorganice, 
cristalizate sau în mod excepţional amorfe, solide sau lichide, omogene din punct de 
vedere fizic şi chimic, care s-au format în scoarța terestră şi fac parte din ea. 

Noţiunea de mineral se poate extinde: 

1. la lichidele şi gazele întâlnite în natură (Н> O, СО», Nə, He, etc.), care nu pot fi 
legate de materia vie. Majoritatea autorilor consideră că, cu excepţia mercurului nativ, 
nici un lichid nu poate fi considerat mineral. 

2. la materiile organice fosile (răşini, asfalturi, cărbuni, diatomit, oase, etc.). 

3. la produsele sintetice anorganice, amorfe sau cristalizate (sticle, smalturi, 
cimenturi, produse refractare, minerale sintetice), industria putând produce astăzi 
minerale artificiale în cantităţi şi de calitate care depăşesc mult pe cele pe care le poate 
furniza natura (diamante, rubine şi safire sintetice, carborund, periclaz, etc.). 

Starea cristalină este starea normală de existență a materiei solide, caracterizată 
prin aranjarea ordonată, periodic tridimensională, a particulelor componente (ioni, atomi 
sau molecule). 

Din punct de vedere morfologic, cristalul (gr. krystallos = gheaţă) poate fi definit 
ca un poliedru convex, mărginit de feţe plane, format în procesul de cristalizare dintr-o 
topitura, din soluție sau direct prin sublimare. 

Omogenitatea chimică a cristalului este dată de uniformitatea compoziţiei chimice 


în toată masa cristalului, iar omogenitatea fizică este consecința omogenitâtii chimice şi 


se manifestă prin existenţa aceloraşi proprietăţi fizice, pe direcţii paralele, în întregul 
volum. 

Specia minerală grupează indivizi ce au aceleaşi caracteristici esenţiale: structură 
reticulară şi compoziţie chimică, care la rândul lor determină proprietăților fizice şi 
chimice caracteristice speciei. 

Mineralele cristalizate pot lua forme exterioare regulate, formând cristale, sau 
forme neregulate, rezultând mase cristaline. 

Gruparea mineralelor de acelaşi fel sau de feluri diferite reprezintă un agregat 
mineral. Agregatul poate fi monomineral (alcătuit dintr-un singur mineral), sau din mai 
multe specii minerale (agregat polimineral). 

Roca este un agregat alcătuit din unul sau mai multe minerale, care apare în 
cantități mari şi s-a format în condiţii geologice bine definite. 

Agregatul sau roca devine minereu dacă prezintă interes pentru extragerea unuia 
sau mai multor elemente sau dacă poate fi utilizat ca atare. 

Minereul, în sens restrâns, poate fi definit ca un mineral metalifer sau un agregat 
de minerale metalifere asociate, în cantitate mare sau mai mică, cu minerale de gangă, 
din care se pot extrage în mod rentabil unul sau mai multe metale. 

Noţiunea de gangă se referă la mineralele nemetalifere din minereuri care se 
găsesc în asociaţie naturală (parageneză) cu minerale metalifere utile. Conţinutul în 
metal al minereurilor poate fi exprimat în procente (%), în grame pe tonă (g/t) în cazul 
metalelor preţioase (Ag, Au, Pt), care de regulă au conţinuturi sub 1% în zăcăminte. În 


cazul pietrelor preţioase (diamant, rubin, smarald) un carat reprezintă 0,215g. 


1.2. UTILIZAREA MINERALELOR 


Apariția şi dezvoltarea mineralogiei este legată de nevoia cunoaşterii de către om 
a mineralelor întrebuințate in diverse scopuri: ca podoabe, pentru ornamente, la 
confecționarea uneltelor, în construcţii, ca materie primă pentru ceramică, lianti, 
abrazivi, materiale refractare, ca surse de energie (cărbuni, ţiţei, minerale radioactive), 


ca îngrăşăminte sau amendamente în agricultură, în alimentaţie, medicină, etc. 


Periodizarea istoriei omenirii (mai ales a istoriei antice) se face dupá mineralele şi 
metalele care au avut o largâ utilizare intr-un anumit interval de timp (epoca pietrei, 
epoca bronzului, ероса fierului, etc.) 

La temelia dezvoltârii social-economice a omenirii stâ fierul, dezvoltarea 
societății omeneşti luând un ritm deosebit odată cu descoperirea metodelor şi 
procedeelor de extragere a fierului din oxizi (magnetit, hematit, limonit) sau din 
carbonati (siderit). 

Chinezii au cunoscut fierul în urmă cu 5.000 de ani, după cum o atestă cronicile 
chinezeşti. Extragerea fierului din minereuri oxidice s-a realizat cu cca. 3500 de ani 
î.Cr. de către hititii din Asia Mică. 

Hematitul şi oxizii de mangan au fost utilizaţi încă din preistorie ca pigmenţi 
minerali necesari colorării produselor ceramice sau la picturile rupestre. 

Mineralele argiloase au avut o largă utilizare în preistoria şi istoria omenirii la 
confecţionarea cărămizilor arse, la confecționarea obiectelor de uz comun, de cult şi a 
unor opere de artă (oale, castroane, farfurii, amfore, opaițe, amulete, etc.), la 
confecţionarea de tuburi ceramice pentru apeducte, tuburi pentru încălzirea locuinţelor. 

Aurul a fost primul metal folosit de omenire în urmă cu aproximativ 17.000 de ani 
în urmă, la început fiind extras din aluviuni şi ulterior din zăcăminte primare. 

În întreaga lume se cunosc peste 150 de zăcăminte mai importante de aur, în care 
se apreciază că ar exista peste 100 milioane kg de aur. Aurul a fost şi încă mai este 
etalonul monedelor naţionale, dar se utilizează şi în bijuterie, industria chimică şi 
farmaceutică, dentistică, electronică, etc. 

Cuprul a fost descoperit în urmă cu 8.000 de ani de către locuitorii de pe versantul 
de sud a Munţilor Caucaz. Descoperirea bronzului (aliaj de Cu cu Sn şi alte elemente) a 
avut loc în anul 5706 î.Cr. în oraşul Suza (Iranul de azi), acesta fiind folosit la 
confectionare de arme, scuturi, coifuri, săgeți, lănci, etc. Actualmente cuprul este un 
metal foarte căutat în industria electrică şi electrotehnică. În aceeaşi industrie 
electrotehnică sunt astăzi folosite cantităţi mari de mice, talc, azbest şi feldspati, pentru 
fabricarea izolatorilor şi grafitul pentru fabricarea electrozilor, a pilelor şi contactelor 
mobile. 

În industria chimică se folosesc cantităţi mari de pirită (FeS>) pentru fabricarea 


acidului sulfuric, a chibriturilor şi medicamentelor, sarea gemă (NaCl) pentru fabricarea 


produselor cloro-sodice (НСІ, Cb, NaOH, etc.), calcarele pentru fabricarea varului, 
cimentului, bicarbonatilor, etc. 

İn industria ceramicâ, din caolin şi feldspati se fabricâ portelanuri, smalturi, 
emailuri şi izolatori electrici, iar in industria sticlei se folosesc cantităţi mari de cuarţ 
(nisipuri cuartifere, cuartite, etc.). 

İn industria petrochimicâ (la rafinarea petrolurilor) se folosesc cantitâti mari de 
bentonite şi zeoliti (silicați cu structuri spatiale cu goluri in formă de canale de 
dimensiuni diferite). 

Dintre primele minerale utilizate de câtre oameni, numai pietrele pretioase şi-au 
pâstrat de-a lungul istoriei un loc particular şi continuá sá exercite asupra oamenilor o 
anumitá fascinatie. Omul a folosit ca obiecte de podoabá pietre ргейоаве cum sunt: 
diamantul, rubinul, safirul şi smaraldul şi pietre semipretioase sau fine, cum sunt 
mineralele folosite curent in bijuterie ca: turmalina, turcoaza, crisoberilul, spinelul, 


zirconul, granatii, jadul, cuartul, opalul, amazonitul. 


1.3. EVOLUTIA CUNOSTINTELOR DESPRE MINERALE 


Mineralogia si petrografia (stiinta rocilor) au apárut in formele lor empirice іп 
momentul in care omul preistoric a fost nevoit sá procure pietre pentru apárare si 
vánátoare. 

Íncercári de clasificare si descriere a mineralelor sunt cunoscute incá din 
antichitate. Aristotel (384-322 1.Cr.), іп lucrarea sa ,,Meteorologica”, include date 
despre minerale, metale si fosile. Teophrast (372-284 1.Cr.), in lucrarea sa ,,Despre 
pietre" face o descriere detaliatá а mineralelor si rocilor cunoscute, lucrarea fiind 
considerată ca „prima carte de mineralogie”. 

Plinius cel Bătrân (27-79 d.Cr.), în lucrarea enciclopedică „Historia naturalis” în 
37 de volume, tratează în 5 volume despre pietre preţioase, minereuri metalice şi roci. 

În Evul Mediu sunt de menţionat lucrările savanților arabi Al Biruni si Avicena 
(Ibn Sina), acesta din urmă, în lucrarea sa „Tratat despre pietre", face importante 
observaţii mineralogice, admițând chiar o teorie asupra formării munţilor. 

În secolele următoare apar o serie de lucrări, care, prin conţinutul lor, stau la baza 


mineralogiei şi cristalografiei moderne. Astfel Nicolaus Steno (Niels Stensen) (1638- 


10 


1698), descoperâ şi enuntâ іп 1669, /egea constanfei unghiurilor cristalelor aceleiaşi 
specii minerale. 

Rome de l'Isle (1736-1790) publică in 1772 prima lucrare de ansamblu asupra 
formelor cristaline şi introduce pentru prima datâ termenul de cristalografie. 

În Suedia, Ch. Linné (1707-1778) întocmeşte o sistematică a mineralelor în „spirit 
naturalist”, separându-le pe genuri, specii, fiecare specie căpătând nume în limba latină. 

Rene Just Haüy (1743-1822) este fondatorul mineralogiei moderne. El a creat 
“Cristalografia” şi a ridicat “Mineralogia” la rang de ştiinţă. În tratatele sale de 
Mineralogie (1811) şi Cristalografie (1822), Haiiy a realizat o bună definire a majorităţii 
speciilor minerale cunoscute în epocă. Numeroase specii minerale poată numele pe care 
le-a dat Haiiy: ortoză, amfibol, piroxen, anatas, epidot, disten, sfen, etc. 

În secolele XIX şi XX, mineralogia şi petrologia cunosc o mare dezvoltare prin 
lucrările savanților ruşi: E.S. Feodorov, G.V. Vulf, V.I. Vernadski, А.Е. Fersman, 
A.N. Zavaritki; a savanților francezi: A. Bravais, М. Levy; a savanților germani: 
А. Schönflies, E. Mitscherlich, V.M. Goldschmidt, Н. Rosenbusch, M.V. Laue; а 
savanților englezi: W.H. Bragg şi W.L. Bragg; a savanților americani: J.D. Dana, E.S. 


Dana, F. Turner, J. Verhoogen; a celor norvegieni: W.C. Brögges, şi alţii. 


1.4. ISTORICUL DEZVOLTĂRII MINERALOGIEI 
ȘI PETROLOGIEI PE TERITORIUL ROMÂNIEI 


Cunoaşterea mineralelor şi a rocilor, consecință a activității miniere de pe 
teritoriul ţării noastre, este o preocupare de veche tradiție. Scitii, dacii şi romanii au 
exploatat sarea din salinele din Transilvania de acum 2500 de ani. Scitii exploatau 
minereurile de cupru şi fier încă din anii 700-3.000 î.Cr. După cucerirea Daciei, romanii 
au luat ca pradă de război cca. 165.000 kg de aur şi 330.000 kg de argint. 

Dintre lucrările tipărite, prima menționare este lucrarea „Auraria Romano Dacica” 
a lui Samuel Kóléseri, tipărită la Sibiu în 1717, prima lucrare de mineralogie despre 
Transilvania, scrisă de Inspectoratul general al minelor şi în care sunt descrise bogăţiile 
minerale ale regiunii. 

Dimitrie Cantemir (1673-1723), în lucrarea „Descriptio Moldaviae”, scrisă în 


1716 şi tipărită postum în 1725 la Berlin, descrie salinele, extragerea aurului din 


11 


aluviuni, depozitele de fosfati din malul Nistrului şi izvoarele de pâcurâ de la Dofteana 
(Moineşti). 

Prima carte de mineralogie scrisâ in limba românâ (cu caractere chirilice) este a 
medicului Iacob Cristian Cihac (1800-1888), intitulată „Istoria naturală, întâia-oară in 
limba românâ compusâ”, apârutâ la laşi in 1837. Lucrarea cuprinde trei capitole: 1 — 
Imperia animalelor, II — Imperia plantelor şi III — Imperia mineralelor, cu 4 clase (pietre 
pâmântoase, sáruri minerale, minerale arzâtoare şi metale). Sunt descrise 18 minerale 
din Moldova. 

O descriere foarte detaliatá a mineralelor din Transilvania este fácutá in lucrarea 
„Mineralogie Siebenburgens" de M.J. Achner, publicată la Sibiu in 1855. Lucrarea era 
atát de detaliatá incát prezenta si ivirile de platiná nativá semnalate in aluviunile de la 
Pianu de Sus, jud. Alba. De altfel, pe teritoriul tárii noastre au fost descoperite peste 30 
de minerale noi unele purtând numele toponimiei locale: silvanit (Transilvania) — 
(Au, Ag)Te», nagyagyt (săcărâmbit — Sâcârâmb) — AuPb7S3(Te,Sb)s, csiklovait (Ciclova) 
— Biz Te(S, Se), dognescskait (Dognecea — Cu2S-2Bi2S3), etc. 

Activitatea ştiinţifică modernă, sistematică, practic apariția Geologiei, se leagă de 
înfiinţarea învățământului geologic universitar, respectiv a catedrelor de geologie de pe 
lângă universităţile din Iasi (1863) şi Bucureşti (1864), unde au activat ca primi titulari 
profesorii, Grigore Cobălcescu (1831-1892) la Iaşi şi Grigore Ştefănescu (1838-1911) la 
Bucureşti. Din aceeaşi generaţie face parte Petru Poni (1841-1925), profesor de chimie 
la Universitatea din laşi, cercetător al chimismului mineralelor din România, autor a 
primei monografii asupra mineralelor din (ага noastră. 

În anul 1882 ia ființă, la Bucuresti, Biroul Geologic, sub îndrumarea căruia se 
publică prima hartă geologică a României (1883-1898) la scara 1:800.000, iar în anul 
1906 se creează Institutul Geologic al României, sub conducerea lui Ludovic Mrazec 
(1867-1944). 

Două importante personalități se remarcă prin contribuția lor la dezvoltarea 
geologiei româneşti, atât organizatoric cât şi ştiinţific: Gheorghe Munteanu Murgoci 
(1872-1925) şi Ludovic Mrazec. 

Gheorghe Munteanu Murgoci a studiat mineralele din Dobrogea, serpentinitele 
din Parâng, amfibolii albaştri din Făgăraş, chihlimbarul din România şi zăcământul de 


aur de la Valea lui Stan, el fiind întemeietorul pedologiei în România. Ludovic Mrazec a 

studiat zâcâmintele de petrol şi sare, fiind considerat pârintele diapirismului, domenii in 
care s-a impus pe plan international. 

O realizare deosebit de valoroasâ a Institutului Geologic este harta geologicâ а 
României la scara 1:500.000 începută sub direcţia lui L. Mrazec şi încheiată in 1959 sub 
direcția lui С. Macovei (1880-1968), profesor de geologie stratigrafică la Institutul 
Politehnic şi Institutul de mine Bucureşti. 

În perioada imperiului Habsburgic, în Transilvania (sec XVIII şi XIX), o serie de 
cercetători, proveniţi din şcoala austriacă, efectuează studii geologice pentru substanţele 
minerale. Dintre aceştia amintim pe Bernhard von Cotta care a studiat zăcămintele de 
mangan din Bucovina, zăcămintele de fier din Covasna şi de la Ocna de Fier; Fr. 
Posepny (M-ții Lăpuşului, Rodna Veche, Roşia Montană, Băița Bihor); I. Krenner (Baia 
Sprie, Valea Vinului, Roşia Montană); G. Tschermak (Rodna, Ocna de Fier, Roşia 
Montană, Masivul Ditrău); M. Pálfy (M-ții Bihor, Gilău, Metaliferi, Harghita, Baia 
Mare); J. Szâdeczky (Harghita, Călimani, Ticau- Preluca, Vlădeasa, Gilău, bauxitele de 
la Pădurea Craiului, etc.). 

Din generaţia născută în jurul anului 1900 s-a remarcat în geologie o pleiadă de 
personalităţi cu lucrări valoroase în toate disciplinele geologice, majoritatea membrii de 
frunte ai Academiei. 

Mircea Savul (1895-1964) — profesor de mineralogie la Universitatea din Iasi, s-a 
remarcat prin lucrări de geotermometrie, analiză petrografică structurală şi geochimia 
vanadiului, fosforului şi a manganului. 

Alexandru Codarcea (1900-1974) - profesor de mineralogie la Institutul 
Politehnic Bucureşti şi la Institutul de Petrol, Gaze şi Geologie Bucureşti, a descifrat 
structura geologică a regiunii Ocna de Fier — Dognecea, fiind autorul unor ample lucrări 
privind metamorfismul de contact termic, petrografia şi tectonica Carpaţilor 
Meridionali. 

Virgil Tanovici (1908-1990) — profesor de mineralogie la Universitatea din 
Bucureşti şi laşi, a studiat şi definit mineralogic, petrografic şi genetic masivul alcalin 
de la Ditrău, zăcămintele de baritină de la Somova şi Ostra, zăcământul polimetalic de 
la Gemenea, amfibolii sodici din granitele şi sienitele de la Iacobdeal, elaborând 


împreună cu alti autori o vastă monografie a Munţilor Metaliferi şi a Munţilor Apuseni. 

Nicolae Petrulian (1902-1985), profesor de zâcâminte la Institutul Politehnic 
Bucureşti, la Institutul de Mine şi Institutul de Petrol, Gaze şi Geologie Bucureşti, rector 
al acestor unităţi de învățământ, stabileşte succesiunea de formare şi condiţiile de 
geneză ale mineralizatiilor din zăcămintele de sulfuri de la Herja, Sásar, Roşia Montana 
şi а mineralizatiei de cobalt de la Valea lui Negulet, introducând pentru prima data in 
tara noastră studiul calcografic al mineralizatiilor. 

Eugen Stoicovici (1906-1992) — profesor de mineralogie şi geochimie la 
Universitatea din Cluj, a abordat о tematicâ vastâ de cercetare іп domeniile 
cristalografiei, mineralogenezei magmatice, metamorfice şi sedimentare, geochimici, 
mineralogiei şi petrologiei substantelor artificiale, mineralogiei argilelor, cosmo- 
mineralogiei, etc. 

Dan Giuşcâ (1904-1998) — profesor de petrologie la Universitatea Bucureşti, a 
adus date noi asupra telururilor aurifere, având importante lucrări de cristalochimie, 
geochimie, petrografie regionalá. A realizat numeroase si valoroase lucrári de cercetare 
asupra ofiolitelor, banatitelor şi vulcanitelor neogene, proceselor de contact termic şi a 
mineralizatiilor asociate. 

Acestora li se adaugă nume ca T.P. Ghitulescu, М. Socolescu, I. Gavát, L. 
Pavelescu, V. Manilici, V. Branâ, N. Lupei, б. Cioflicâ, Gh. Mastacan, D. Rădulescu, 
Livia Steclaci, Victoria Stiopol, M. Kraiitner, M. Borcoş şi nu în ultimul rând profesori 
de geologie de la Institutul de Petrol şi Gaze Ploieşti: C. Beca, V. Dragoş şi A.P. 
Kissling, care au format numeroase generaţii de specialişti în domeniile geologiei, unii 
dinte ei lucrând cu rezultate deosebite şi pe alte meleaguri. 

În prezent în stadiu final se află lucrarea amplă ,,Mineralogia României”, 
elaborată de un colectiv de specialişti de la Institutul Geologic al României sub 


îndrumarea dr.ing. geolog Gh. Udubaşa. 

